Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 65/1999. (VI. 25.) OGY határozata
Paragraph Index: 1257

a) A hozzánk érkezett panaszok száma — a megelőző két év stagnálása után — ebben az évben mintegy 15%-kal emelkedett. Ha azonban figyelembe vesszük, hogy a tárgyév a komoly feszültségeket procukáló kisebbségi önkormányzati választások éve volt, akkor máris magyarázatot kaphatunk a fő okra. Ami ennél szembetűnőbb és kevésbé egyszerűen magyarázható az a Budapestről érkezett panaszok nagyarányú növekedése. Míg 1997-ben ez az arány 14% volt, addig egy évvel később 32% fölé emelkedettr Az előző évhez hasonlóan megőrizte „előkelő” helyét Borsod (13%) és Pest (7%) megye is. Ugyanilyen mértékben, de ellenkező előjellel emelkedik ki Baranya megye. Annak ellenére, hogy Baranya a leginkább nemzetiségek lakta megye, hiszen itt él a német és a horvát közösség zöme és a cigányság jelentős része (de vannak kisebb szerb, bolgár, görög, lengyel közösségek is), az innen érkező panaszok aránya nem éri el a 2%-ot. Nincs változás a panaszokkal érintett kisebbségeket illetően sem, a cigány panaszosok aránya újra megközelítette a 70%-ot. A bepanaszolt hatóságok tekintetében annyi a változás, hogy miközben változatlanul az önkormányzatokra és a rendőrségre a legtöbb a panasz, azok aránya valamelyest csökkent. Az utóbbi esetében — a rendelkezésünkre álló adatokból legalábbis úgy tűnik — valószínűleg az is szerepet játszik, hogy az ügyészség korábbi tartózkodó attitűdje a „rendőrbűncselekményekkel” kapcsolatban változni látszik. Az általunk kezdeményezett büntetőeljárások ritkábban végződnek nyomozásmegtagadással, mint korábban. Ami az önkormányzatokat illeti, ez az év — a zámolyi esetet kivéve — „hangos” ügyektől mentes volt. Nem akarjuk természetesen csak a magunk „sikereként” elkönyvelni, mégis érdemes megemlíteni, hogy szöges ellentétben az előzetes várakozásokkal (hiedelmekkel), azokon a településeken, ahol 1999/79/II. szám a polgármester és hivatalunk között nyílt konfliktus alakult ki, az októberi önkormányzati választáson szinte mindenütt új jelölt nyerte el a polgármesteri tisztséget. Az igazságszolgáltatással kapcsolatos sajátos jelenségről a múlt évi jelentésben — legalábbis az ügyforgalmi statisztikával összefüggésben — már említés történt. Ezúttal a jelentés egy önálló fejezetében érdemben is kitérünk az itt tapasztalható anomáliákra, már csak azért is, mert az állampolgári

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes